text: Søger flere vidner i røverisag
  27 januar 2011 kl. 13.27
  Politiet i Fredericia har fået flere oplysninger om røverens flugtrute efter et røveri mod Danske Bank i Taulov tirsdag middag.
  - Et vidne har seet gerningsmanden gå mod nord på det vestlige fortov på Vidtskuevej - næsten oppe ved Taulov Kirkevej, oplyser vicepolitikommmissær Bo Fischer, Sydøstjyllands Politi, Fredericia.  På det tidspunkt havde han rullet den hvide elefanthue op, men hullene til øjnene kunne ses. Han havde et pengebundt i hånden.
  
  Spor af rødt pulver
  Politiet har lavet en ny søgning med hunde på stedet. De fandt spor af rødt pulver fra en udløst farvepatron ud for nr. 14 på Bærhaven.
  
  Signalement
  Bo Fischer håber, at flere vidner kan have set manden, der forsvandt til fods efter røveriet mod bankfilialen på Bøgevej i Taulov. 
  Han beskrives som ca. 30 år, let kraftig, rundt hoved, lidt mørk i huden, mørkt hår, mørkt tøj og hvid elefanthue.
  